Ισίδωρος Μαυριδόγλου

Ο Ισίδωρος Μαυριδόγλου (1911 − 22 Ιουνίου 1994) ήταν Έλληνας πολιτικός από τη Χίο. Χρημάτισε βουλευτής και υπουργός.

 Σταδιοδρομία 
Ο Σιδερής (όπως πολλές φορές αναφέρεται) Μαυριδόγλου εξελέγη βουλευτής Χίου, πρώτα το 1952Η Αλήθεια, «Να ποιοι είναι οι 42 βουλευτές της Χίου από το 1915 ως το 2004», 17/9/2007 και μετά με την Ένωση Κέντρου στις 16 Φεβρουαρίου 1964. Ήταν ένας από τους βουλευτές της Ένωσης Κέντρου που αποστατήσαν τον Ιούλιο του 1965 με αντάλλαγμα την υπουργοποίησή του: Από τις 21 Σεπτεμβρίου 1965 ως τις 22 Δεκεμβρίου 1966 στην κυβέρνηση του Στέφανου Στεφανόπουλου υπηρέτησε ως υπουργός Εμπορικής Ναυτιλίας.

Στις δημοτικές εκλογές του 1978 ήταν υποψήφιος δήμαρχος Χίου αλλά ηττήθηκε από το Δημήτριο Πατελίδα, λαμβάνοντας ποσοστό 44,7% των ψήφων έναντι 52,9 για τον νικητή των εκλογών.  

Πέθανε σε ηλικία 83 ετών. Κηδεύθηκε στις 28 Ιουνίου 1994 από τον ιερό ναό της Μητροπόλεως στη Χίο.Το Βήμα, Κηδείες, 26-6-1994, σελ. 64. Ήταν παντρεμένος με τη Μαρία Μαυριδόγλου και είχαν παιδιά και εγγόνια.

 Παραπομπές 

Κατηγορία:Βουλευτές Χίου
Κατηγορία:Έλληνες υπουργοί Εμπορικής Ναυτιλίας
Κατηγορία:Βουλευτές εκλεγμένοι με την Ένωση Κέντρου